Volgens die BBC was Sirisena op ’n vlug van Katmandoe in Nepal op pad na Colombo, Sri Lanka se hoofstad, toe hy die aanstootlike neute teëgekom het.
Die lugdiens, wat egter groter probleme as net ’n paar kasjoeneute het, het nog nie ’n woord oor die voorval gerep nie. Hy het ’n skuldlas van minstens R15 miljard en die afgelope jaar volhard bewerings van korrupsie by die lugdiens. ’n Spesiale presidensiële kommissie is aangestel om ondersoek in te stel.
Vier jaar gelede het ’n uitvoerende beampte van Korean Air ’n vliegtuig na die hek laat terugdraai toe ’n lugwaardin ’n pakkie makadamianeute in ’n pakkie eerder as op ’n bord voorgesit het.
Heather Tsjo, dogter van die lugdiens se baas, Tsjo Jang-ho, wat so kwaai was oor die neute, is later skuldig bevind daaraan dat sy vlugveiligheidsmaatreëls oortree het. Sy was ’n paar maande in die tronk voordat haar vonnis op appèl opgeskort is.
“Te veel daarvan kan egter maagpyn veroorsaak, en maak seker die neute is gekook of gerooster want rou kasjoeneute bevat ’n toksiene wat deur hoë temperatuur uitgeskakel word,” aldus die webtuiste.